প্রকাশিত বিজ্ঞপ্তি থেকে জানা গেছে, শিক্ষাগত যোগ্যতা কমপক্ষে স্নাতক হতে হবে। থাকতে হবে কম্পিউটার দক্ষতা। ১ জানুয়ারি ২০১৮ তারিখে সাধারণ ও অন্যান্য কোটার প্রার্থীদের ক্ষেত্রে বয়সসীমা ১৯ থেকে ২৭ বছর। মুক্তিযোদ্ধাদের নাতিদের ক্ষেত্রেও এ বয়সসীমা প্রযোজ্য। তবে মুক্তিযোদ্ধা, শহীদ মুক্তিযোদ্ধা ও তাঁদের সন্তানদের ক্ষেত্রে বয়সসীমা ১৯ থেকে ৩২ বছর। পুরুষ প্রার্থীদের উচ্চতা কমপক্ষে ৫ ফুট ৪ ইঞ্চি, বুকের মাপ স্বাভাবিক অবস্থায় ৩০ ইঞ্চি, সম্প্রসারিত অবস্থায় ৩২ ইঞ্চি হতে হবে। নারী প্রার্থীদের ক্ষেত্রে উচ্চতা কমপক্ষে ৫ ফুট ২ ইঞ্চি। বডি মাস ইনডেক্স অনুযায়ী বয়স ও উচ্চতার সঙ্গে ওজনের সামঞ্জস্য থাকতে হবে। অবিবাহিত ও জন্মসূত্রে বাংলাদেশের স্থায়ী নাগরিক হতে হবে। তালাকপ্রাপ্ত হলে আবেদন করা যাবে না। বিজ্ঞপ্তিটি ছাপা হয়েছে ১৬ জানুয়ারি বাংলাদেশ প্রতিদিন পত্রিকায়। পাওয়া যাবে www.police.gov.bd/en/recruitment_information ওয়েবলিংকে।